Մենք կարող ենք մինչեւ հոգու խորքն ատել Հանրապետականին, նրանց դռների առաջ սեւ պսակներ դնել, Ֆեյսբուքում վերջին հայհոյանքները գրել ՀՀԿ-ական կանանց հասցեին, բայց ընդամենը մեկ տարի առաջ ամեն ինչ անել, որ նրանք մեծամասնություն կազմեն Ազգային ժողովում, մասնակցել նրանց նախընտրական հավաքներին, գրկախառնվել մեր թաղը-գյուղը եկած ՀՀԿ-ականների հետ եւ այլն։ Մենք կարող ենք տասնյակ տարիներ հանդուրժել որեւէ իշխանության լուծը, իսկ երբ այն հեռացել է ասպարեզից, հիշել նրա բոլոր գործած ու չգործած մեղքերը եւ հետին թվով վրեժ լուծել նրանից։